Diari Oficial de la Generalitat Valenciana


Sumari del DOGV 4912, del 28-12-2004 (2004/13543)

RESOLUCIÓ de 29 d'octubre de 2004, del conseller d'Agricultura, Pesca i Alimentació, de la convocatòria 2004, de l'Ordre de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4912

Data del DOGV
:   28-12-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/13943


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 29 d'octubre de 2004, del conseller d'Agricultura, Pesca i Alimentació, de la convocatòria 2004, de l'Ordre de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació. [2004/X13178]
  
L'article 18.4 de l'Ordre CAPA, de 12 de març de 2001, per la qual es regulen les ajudes a les inversions en millora de les condicions en transformació i comercialització de productes agraris, silvícoles, pesquers i de l'alimentació, establix que la resolució de la convocatòria serà publicada en el Diari Oficial de la Generalitat Valenciana i, els annexos i condicions particulars notificats a cada un dels beneficiaris.
  
En virtut d'això i, de conformitat amb les atribucions que em conferix l'article 35 de la Llei de Govern Valencià resolc:
  
1. Aprovar les ajudes que s'especifiquen en l'annex de la present resolució per als expedients que en este s'identifiquen, amb les quanties i les anualitats descrites, segons les puntuacions obtingudes per aplicació del barem previst en l'article 20 de l'esmentada Ordre de 12 de març de 2001, de la Conselleria d'Agricultura, Pesca i Alimentació i, amb les condicions particulars que es notifiquen a cada beneficiari i que formen part d'esta resolució.
  
2. Denegar per falta de dotacions pressupostàries en la distribució per sectors, els expedients que figuren en l'annex amb l'epígraf Rebutjats per falta de dotacions pressupostàries.
  
3. Denegar, per no aconseguir la puntuació mínima de 3 punts, establida en l'article 17.4 de l'esmentada disposició, els expedients que en este annex es relacionen en l'epígraf Rebutjats per no arribar al mínim de puntuació.
  
4. Denegar, per no considerar-se elegibles, les inversions objecte de la sol·licitud d'ajuda, els expedients que figuren en l'epígraf Rebutjats per inversió no elegible.
  
Este acte posa fi a la via administrativa, i contra este es podrà interposar, potestativament, recurs de reposició davant el conseller d'Agricultura, Pesca i Alimentació, en el termini d'un mes, comptat des de l'endemà de la publicació o notificació, o directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos.